Valstybinio socialinio draudimo fondo valdybos

prie Socialinės apsaugos ir darbo ministerijos DirektoriAus

ĮSAKYMAS

**Dėl valstybinio socialinio draudimo fondo valdybos prie SOcialinės apsaugos ir darbo ministerijos direktoriaus 2010 m. birželio 4 d. įsakymo Nr. V-243 „Dėl duomenų apie apdraustuosius ir draudėjus pateikimo ir tikslinimo taisyklių, socialinio draudimo pranešimų/prašymo formų ir jų elektroninių duomenų struktūros aprašų patvirtinimo“ pakeitimo**

2010 m. lapkričio 18 d. Nr. V-486

Vilnius

1. Pakeičiu Duomenų apie apdraustuosius ir draudėjus pateikimo ir tikslinimo taisykles (toliau – Taisyklės), patvirtintas Valstybinio socialinio draudimo fondo valdybos prie Socialinės apsaugos ir darbo ministerijos (toliau – Fondo valdyba) direktoriaus 2010 m. birželio 4 d. įsakymu Nr. V-243 „Dėl duomenų apie apdraustuosius ir draudėjus pateikimo ir tikslinimo taisyklių, socialinio draudimo pranešimų/prašymo formų ir jų elektroninių duomenų struktūros aprašų patvirtinimo“ (Žin., 2010, Nr. [73-3728](https://www.e-tar.lt/portal/lt/legalAct/TAR.34A6775CE75B)):

1.1. Išdėstau Taisyklių 14.3 punktą taip:

„14.3. **laukelyje 4** nurodomas draudėjo kodas. Šis laukelis gali būti nepildomas, jeigu draudėjui pagal galiojančius Lietuvos Respublikos teisės aktus suteiktas Juridinių asmenų registro kodas.“

1.2. Išdėstau Taisyklių 16.14 punktą taip:

„16.14. apdraustasis asmuo perkeliamas į kitą to paties juridinio asmens struktūrinį padalinį (tik tais atvejais, kai keičiasi draudėjas; priežasties kodas – 14);“.

1.3. Išdėstau Taisyklių 32.2 punktą taip:

„32.2. **laukelyje R4.1** nurodomas draudėjo kodas iki reorganizavimo. Šis laukelis gali būti nepildomas, jeigu draudėjui pagal galiojančius Lietuvos Respublikos teisės aktus suteiktas Juridinių asmenų registro kodas.“

1.4. Išdėstau Taisyklių 32.6 punktą taip:

„32.6. **laukelyje R4.2** nurodomas draudėjo kodas po reorganizavimo. Šis laukelis gali būti nepildomas, jeigu draudėjui pagal galiojančius Lietuvos Respublikos teisės aktus suteiktas Juridinių asmenų registro kodas.“

2. Įpareigoju:

2.1. Fondo valdybos Teisės skyrių šį įsakymą paskelbti leidinyje „Valstybės žinios“;

2.2. Fondo valdybos Komunikacijos skyrių paskelbti šį įsakymą Fondo valdybos interneto ir intraneto svetainėse;

2.3. Fondo valdybos Informacinės sistemos plėtros skyrių paskelbti šį įsakymą Fondo valdybos Draudėjų portale;

2.4. Fondo valdybos Dokumentų tvarkymo skyrių šio įsakymo elektroninius nuorašus išsiųsti Fondo valdybos direktoriaus pavaduotojams, Fondo valdybos skyriams, Fondo valdybos Vidaus audito departamentui, Valstybinio socialinio draudimo fondo valdybos teritoriniams skyriams ir kitoms Valstybinio socialinio draudimo fondo administravimo įstaigoms bei įsakymo nuorašą išsiųsti Lietuvos Respublikos socialinės apsaugos ir darbo ministerijai.

3. Nustatau, kad šio įsakymo 1 punktas įsigalioja 2011 m. kovo 1 d.

L.e. direktoriaus pareigas Česlava Zabulėnienė